Ni Igor Fyodorovich Stravinsky (sagpaminsan a naisurat iti Strawinsky wenno Stravinskii; Ruso: Игорь Фёдорович Стравинский, transliterado: Igorʹ Fëdorovič Stravinskij; Panangibalikas a Ruso: [ˌiɡərʲ ˌfʲjodɐrɐvʲɪtɕ strɐˈvʲinskʲɪj]; 17 Hunio [D.E. 5 Hunio] 1882 – 6 Abril 1971) ket maysa idi a Ruso, ken kalpasan daytoy ket maysa a Pranses ken Amerikano a kompositor, pianista ken konduktor. Isu ket kaaduan a naipanpanunotan a kas maysa kadagiti kangrunaan ken nakaimpluensia a kompositor ti maika-20 a siglo.

Ni Knut Hamsun (Agosto 4, 1859 – Pebrero 19, 1952) ket maysa idi a Norwego a mannurat, a nagunggunaan ti Premio Nobel iti Literatura idi 1920. Nadayawan isuna babaen ni Ari Haakon VII iti Norwega a kas ti Kararua ti Norwega.

Ti pagsasao a Bina ket ti maysa nga awanen a pagsasao nga Austronesio ti Papua Baro a Guinea. Daytoy ket nakonstrukto babaen ti pannakaiyasideg iti kaarruba a sasao a Papuano, ken nakaiturongan ti nakaimpluensianada, sakbay nga immallatiw dagiti agsasao kadagita a pagsasao.

Ti tawen idi 1817 ket kadawyan a tawen a nangrugi iti Mierkoles iti kalendario a Gregoriano ken ti kadawyan a tawen a nangrugi iti Lunes iti nabunbuntog iti 12 nga aldaw a Kalendario a Huliano.

Agarup laeng a sangapulo a porsiento ti danum ti Amasona ket sumrek a sumalog idiay Óbidos, bassit laeng ti agtaud manipud iti akin-amianan a bakras ti ginget. Ti pagayusan a lugar ti labneng Amasona iti ngato ti siudad ti Óbidos ket agarup a 5,000,000 kuadrado kilometro (1,900,000 sq mi), ken iti baba ti agarup a 1,000,000 kuadrado kilometro (390,000 sq mi) (agarup a 20%), ken eksklusibo iti 1,400,000 kuadrado kilometro (540,000 sq mi) iti labneng ti Tocantins. Ti Karayan Tocantins ket sumrek iti akin-abagatan a paset ti delta ti Amasona.

Ni Santo Papa Sotero (pimmusay idi 174) ket isu ti Obispo ti Roma idi las-ud ti naudi a gudua ti maika-2 a siglo, segun ti Annuario Pontificio, a nangrugi ti baetan idi 162 ken168 ken nagpatingga ti baetan idi 170 ken 177.

Ti 30° a meridiano daya ti Greenwich ket ti linia ti longitud a gumay-at manipud iti Amianan nga Ungto iti ballasiw ti Taaw Artiko, Europa, Turkia, Aprika, ti Taaw Indiano ti Akin-abagatan a Taaw, ken ti Antartika aginggana iti Abagatan nga Ungto.

Dagiti prayle ken maigiddiatda kadagiti monghe gapu ta matawtawaganda nga agnaed kadagiti ebangheliko a konseho (sapata iti kinapanglaw, panagteppel ken panagtulnog) iti serbisio iti kagimongan, imbes a babaen ti nagendan a panagsanay ken panagruknoy. Bayat a dagiti monghe ket agnanaedda iti komunidad nga bukod nga umdas, dagiti prayle ket kumaduada nga agtrabaho kadagiti kadkadawyan a tao ken suportaran babaen dagiti donasion wenno sabali pay a suporta ti karidad.

Ti pagsasao a Pukapukano ket ti pagsasao a Polinesio a naparang-ay iti kaadayo iti isla ti Pukapuka iti akin-amianan a grupo ti Is-isla Cook . Kas pagsasao a ""Wayaway a Samoiko"" nga addaan kadagiti napigsa a pannakaisilpo iti akinlaud a Polinesia, ti Pukapukano ket saan nga asideg a kabagian iti ania man a sabali a pagsasao iti Is-isla Cook, ngem addaan daytoy kadagiti adu a panagbulod manipud kadagiti kinaugma a tinaudan iti Daya a Polinesio.